જે અંતર્ગત વડગામની જનતાને મુક્તેશ્વરનું પાણી મળી રહે તે માટે સોમવારે ફરીવાર ડેમની વિજીટ કરી હતી અને સિંચાઈ વિભાગના અધિકારીઓ નાયબ કાર્યપાલક ઇજનેર આર. ડી. ચૌધરી સાથે આ બાબતે વિસ્તૃત ચર્ચા કરી હતી. તેમજ કેવી રીતે નર્મદાનું પાણી મુકતેશ્વરને મળી શકે તે બાબતે અધિકારીઓ સાથે જાણકારી મેળવી હતી. અત્રે ઉલ્લેખનીય છે કે અગાઉ પણ ધારાસભ્યએ પોતાની એક ટેક્નિકલ ટીમ લઈને મુકતેશ્વર ડેમની વિજીટ કરી હતી જેમાં પ્રથમ નર્મદાનું પાણી મુક્તેશ્વર લાવવા દરખાસ્તની વાત કરી હતી ત્યારબાદ મુક્તેશ્વરથી કરમાવત તળાવમાં પાઇપલાઈન દ્વારા પાણી લાવવા બાબતે પણ દરખાસ્ત કરવામાં આવશે તેમ જણાવ્યું હતું.